Sa'ad bin Abi Waqqash

Sa'ad bin Abi Waqqash (bhâsa Arab: سعد بن أبي وقاص), jhughân  èkennal mènangka Sa'ad bin Malik, iyâ arèya sala sèttong ḍâri kancana Muhammad. Bâḍâ sè ngoca' Sa'ad dhâddhi orèng ka-7 sè maso' Islam è omor 17 taon. Tamaso' ka 10 orèng sè èjhânjhiyâghi maso' sowarghâ, èsebbhut Muhammad mènangka orèng sè ngocol ana' pana pertama ḍâlem parjhuwânganna Islam. Sa'ad otamana èkennal polana cara mimpinna ḍâlem Pertempuran Al-Qadisiyyah, sè majhâghâ kottha Kufah (Irak) è masana Umar bân ḍâpa'na parjhâlânan ka Tiongkok bâkto taon 651 è masa Dinasti Tang.

 Kaoḍi'ânna 

 Kalowargana 
Salèrana anḍi' asal ḍâri suku Bani Zuhrah sè ḍâri suku Quraisy, bân tamaso' pamanna Muhammad ḍâri gharis katoronan pihak Èbhuna. Abdurrahman bin Auf, kancana Muhammad sè laèn, aropa'aghi sapopo.

Sa'ad lahèr è Mekkah taon 595. Ramana iyâ arèya Abu Waqqas Malik bin Uhaib bin Abdu Manaf bin Zuhrah ḍâri klan Bani Zuhrah ḍâri suku Quraisy. Uhaib bin Abdu Manaf iyâ arèya paman ḍâri pihak ramana Aminah binti Wahab, èbhuna Muhammad. Èbhuna Sa'ad iyâ arèya Hamnah binti Sufyan bin Umayyah bin Abdu Syams bin Abdu Manaf. Sa'ad anḍi' bhâdhân sè panḍâ', lempo, ghârighi'na panḍâ' bân kandhel, kolè'na coklat, abârnaè obânna dhâddhi celleng.

Nalèkana maso' Islam, èbhuna Sa'ad ngancem ta' kèra ngakan ma' ollè ana'na abâli kafir, tapè Sa'ad tettep kowat saellana sa'arè samalem èbhuna ta' ngakan bân ngènom sampè' ta' anḍi' ora', Sa'ad abâlâ jhâ' abâ' dhibi'na bhâkal tettep kalâbân imanna sampè' ahèrra èbhuna nyerra bân molaè ngakan polè. Sa'ad terkenal kalâbân bânnya'na dhuwâ sè makbul ka pan-bârampan orèng sè afitna bân nyalè.

Ḍâlem Kètab Ash-Shahihain, salèrana anḍi' 15 hadits, Bukhari aberri' riwayat 5 hadits bân Muslim aberri' riwayat 18 hadits ḍâri Sa'ad. Sa'ad sè aberri' riwayat ḍhuwâna Nabi Yunus bâkto è ḍâlem tabu'na jhuko'.

Sa'ad noro' Perrang Badar kalâbân bângalla ènga' pasukan sè nompa' jhâran. Bâkto Perrang Uhud, Sa'ad ngocol 3 kalè ana' pana bân nyapo' ka mosona bherkat dhuwâna Muhammad. Saat Perrang Khandak, Muhammad aghellâ' polana panana Sa'ad ta' nyapo' saèngghâna mosona pèrak aca'-lonca'an è èrèngnga parit. Saat penaklukanna Mekah, Sa'ad sempat sakè' è Mekah bân aprangrasa ella matèya saèngghâna mènta nasihat Muhammad ka'angghuy warisan hartana sè bânnya', tapè èdhuwâi bân èberri nasèhat ka'angghuy bârâs. 

 Sombher 

 Pranala lowar 

 www.biografi-center.blogspot.com